Vodskov, januar 2023

**Adresserettelser og bestilling af Håndbogen 2023**

Kære venner!

Godt nytår til jer alle.

Lige som sidste år arbejder vi på at kunne færdiggøre og udsende Håndbogen i april måned, så jeg håber, at I vil overholde nedenstående deadlines.

Statistik- og økonomiskemaer skal udfyldes og returneres til undertegnede på beje@events.dk senest 15. februar.

Den store adresseliste over menigheder mm. opdateres løbende og kommer med i håndbogen. Hvis I har skiftet menighedsrådsformand, kasserer eller andre, der står på listen, skal I sende rettelser til Sekretariatet på info@baptistkirken.dk senest den 15. februar,så håndbogens liste bliver fuldt opdateret.

**Samtykkeerklæringer!**

Nye personer på adresselisten skal, for at vi kan leve op til EU's persondataforordning, udfylde en af de vedhæftede samtykkeerklæringer. Der er to forskellige erklæringer, som lokalt skal rettes til, hvor der står tekst med gul markering. Den ene skal underskrives af dem, der også står som kontaktpersoner under menigheden på [www.baptistkirken.dk](http://www.baptistkirken.dk). Den anden er til dem, der kun står i håndbogen.

**Det er kun nye personer på listen, der skal udfylde en samtykkeerklæring.** Erklæringerne kan skannes og sendes til info@baptistkirken.dk eller sendes med alm. post til BaptistKirkens Sekretariat, Lærdalsgade 7, st.tv., 2300 København S.

Får vi ikke erklæringer, kommer oplysningerne ikke med i håndbogen!

**Vedr. bestilling og udsendelse:**

Prisen vil igen i år være 80 kr. pr. bog. Faktura sendes separat til menighedens kasserer.

Sidste frist for bestilling er **den 12. marts**. Bestilling sendes til undertegnede på Beje@events.dk.

**Desuden vil det være en stor hjælp, hvis jeg får oplyst tlf.nr. på modtageren af bøgerne, idet der så kan sendes en advisering om, at pakken er på vej.**

Hvis jeg ikke modtager nogen henvendelse fra jeres menighed, vil samme antal blive sendt

til samme person som sidste år.

ALTSÅ: Husk at give mig besked, såfremt I ønsker et ændret antal og/eller forsendelse til

anden person/adresse end i 2022.

**Og til slut: Sørg venligst for, at dette brev kommer til den rette person i menigheden og vær**

**især opmærksom på bestillingsfristen: 12. marts.**

De bedste hilsner

**Baptisternes Håndbog**

Bente Jensen

Horshøjvej 13

9310 Vodskov

mobil.nr. 2214 3309

e‐mail: [Beje@events.dk](file:///C%3A%5CUsers%5CGitte%5CAppData%5CLocal%5CMicrosoft%5CWindows%5CINetCache%5CContent.Outlook%5CZGN4DRJD%5CBeje%40events.dk)